stanford-oval/wikipedia huggingface dataset:
Pyramido
Aarteenetsintä > Ensimmäinen pino

Pelin pelaaminen aloitetaan ensimmäisen pinon aarrekorteilla (nuorempien pelaajien kanssa tämä voi olla myös ainut pelattava pino). Rohkein pelaaja saa aloittaa. Hänen jälkeensä vuoro kiertää myötäpäivään.
Ensimmäinen pelaaja paljastaa pinosta päällimmäisen aarrekortin. Kortti näyttää aarteen, jota hän etsii ja korttiin painettu luku osoittaa sen pistemäärän, jonka arvoinen aarre on, jos hän sen löytää. Pelaaja siirtää yhtä pyramidia tyhjään paikkaan.
Tämän jälkeen tulee pelissä kolme eri mahdollisuutta:
1. Pyramidin alta ei paljastunut aarretta: pelaaja saa siirtää seuraavaa pyramidia.
2. Pyramidin alta ei paljastunut sitä aarretta, jota etsittiin: Huono tuuri! Pelaajan pelivuoro on päättynyt ja vuoro siirtyy vasemmalla puolella olevalle pelaajalle, joka saa nyt yrittää löytää edeltäjänsä löytämättä jääneen aarteen.
3. Pyramidin alta löytyi se aarre, jota pelaaja etsi: Onnekas pelaaja saa pitää itsellään aarrekortin kuvapuoli ylöspäin edessään (aarremerkki jääpaikalleen pelialustalle). Pelaajan vuoro on myös päättynyt. Hänen vasemmalla puolellaan oleva pelaaja vetää nyt vuorostaan ensimmäisestä pinosta esiin päällimmäisen kortin ja yrittää löytää kortissa olevan aarteen.
Huom! Jos pelaaja vetää pinosta sellaisen aarrekortin, jonka aarre on jo näkyvillä, hän on onnekas ja saa aarrekortin heti itselleen. Vuoro siirtyy sitten tavalliseen tapaan seuraavalle pelaajalle.
Tähän tapaan pelaajat raivaavat tietään vuoron perään pyramidien maassa.
Aarteenetsintä > Toinen pino

Kun aarrekorttien ensimmäinen pino on käytetty loppuun, peli jatkuu edelleen ja otetaan esiin toinen korttipino. Toisella pelikierroksella etsitään aarteita ensimmäisen tapaan, mutta nyt jokaisen löydetyn aarteen jälkeen pelikoteloa siirretään yhdeksänkymmentä astetta (eli neljännes-kierros). Näin nähdään, kuka on todella hyvin painanut mieleensä aarteiden paikat (jos mukana on nuorempia pelaajia, näin ei ole pakko tehdä).
Aarrekorttien lisäksi on joukkoon sekoitettu tapahtumakortteja. Jos pelaaja saa vuorollaan tällaisen tapahtumakortin, hänen täytyy heti toimia kortin antaman ohjeen mukaan, paitsi jos kyseessä on aarrekorttien menetyksestä ja pelaajalla ei ole ainuttakaan, jolloin hän ei tietenkään menetä niitä. Toimittuaan kortin ohjeiden mukaisesti, se poistetaan pelistä.
Aarteenetsintä > Toinen pino > Tapahtumakortit

Mitä kunkin tapahtumakortin symboli tarkoittaa:
Hiekkamyrsky – raju hiekkamyrsky panee kaiken sekaisin: pelikoteloa kierretään puoli kierrosta ja pelaaja ottaa seuraavan kortin pakasta.
Lahja: Pelaajan on nostettava pyramideja niin monta kertaa, että joku aarre löytyy. Jokainen kanssapelaaja, jolla on yksi tai useampia kortteja tuosta aarteesta, joutuu antamaan yhden kortin tämän tapahtumakortin saaneelle pelaajalle.
Vaara – pelaajan on mainittava kaksi aarretta (sellaisia, jotka eivät juuri ole näkyvillä pelilaudalla) ja yrittää vetää vastaavat kortit pinosta. Jos pelaaja onnistui, hän saa pitää aarrekortit. Jos pelaaja ei onnistunut, täytyy hänen lahjoittaa yksi aarrekorteistaan jollekin kanssapelaajistaan.
Kangastus – pelaaja vetää oikealla puolella olevalta pelaajalta yhden aarrekortin. Jos pelaaja onnistuu löytämään kyseisen aarteen ilman virheitä pyramidien alta, hän saa pitää kortin. Jos ei, hän palauttaa kortin takaisin omistajalleen ja lahjoittaa vielä tälle jonkun omista aarrekorteistaan.
Aavikkopokeri – joku kanssapelaaja joutuu etsimään aarretta, jonka tämän kortin nostanut määrää. Jos hän onnistuu, hän saa vetää tämän kortin nostaneelta yhden aarrekortin (niin että näkee vain korttien selkäpuolet). Jos hän ei onnistu, saa tämän kortin nostanut ottaa yhden aarrekortin kanssapelaajalta.
"Peli on päättynyt" -kortti – tämä kortti esiintyy vain kolmannessa pinossa. Faarao on tyytyväinen, kun kaikki aarteet on löydetty. Heti kun tämä kortti vedetään pinosta, on peli päättynyt ja kaikki pelaajat laskevat aarrekorttiensa pisteet yhteen. Jos mukana on nuorempia pelaajia, tämän kortin voi ottaa pois pelistä.
Aarteenetsintä > Kolmas pino ja finaali

Kun toisenkin pinon kaikki kortit on käytetty, otetaan esiin kolmas ja viimeinen pino.
Tällä finaalikierroksella on jokaisen aarrekortin arvo neljän pisteen arvoinen, ja jos joku ei tähän mennessä ole ollut oikein onnekas aarrekorttien saamisessa, voi nyt taidolla ja tuurilla ohittaa kaikki muut...
Jos pelissä on mukana 4 tai 5 pelaajaa, niin tilanne muuttuu entistä mielenkiintoiseksi, sillä jos joku nyt löytää arteen, jota hänen ei pitänyt löytää, hän karsiutuu pelistä pois. Jäljelle jäänet jatkavat peliä normaalisti toivoen, ettei heille käy samoin...
Kolmannessa pinossa on myös "peli on päättynyt" -kortti, jonka tultua esiin peli päättyy, vaikka pinoa olisi vielä jäljellä.
Pelin voittaja

Peli siis päättyy, kun joku saa kolmannesta pinosta "peli on päättynyt" -kortin tai (jos pelissä on 4 tai 5 pelaajaa) karsiutuu löydettyään väärän aarteen.
Jokainen laskee keräämiensä aarteiden yhteispistemäärän korteista ja se, joka on saanut eniten pisteitä, on voittaja!
Resonance

| Resonance Antigama |
| --- | --- | --- |

Studioalbumin tiedot
 Julkaistu: 15. toukokuuta 2007
 Tyylilaji: grindcore
 Kesto: 32.30
 Levy-yhtiö: Relapse
Antigaman muut julkaisut
| Zeroland 2005 | Resonance 2007 | Warning 2009 |
Resonance on puolalaisen grindcore-yhtye Antigaman neljäs studioalbumi, joka on julkaistu vuonna 2007.
Kappaleet

Pursuit – 1.16
Seismic Report – 0.59
Ecstasy – 1.21
Neutral Balance – 1.13
Order – 2.16
Pending – 1.57
Remembering Nothing – 1.17
Barbapapex – 2.29
Psychonaut – 3.57
No – 1.34
After – 1.46
By and by – 2.30
Shymrok – 0.53
Types of Waste – 1.44
Asylum – 1.45
Unreachable – 1.43
Stars – 3.50
Arvostelut

Allmusic:
Aiheesta muualla

Resonance Discogsissa. (englanniksi)
Albumi Resonance Encyclopaedia Metallum -sivustolla (englanniksi)
Rascal Flatts

| Rascal Flatts |
| --- | --- |

Tiedot
Toiminnassa:  1999–2021
Tyylilaji:  countryrock
Kotipaikka:   Yhdysvallat
Jäsenet:  Gary LeVox   Jay DeMarcus   Joe Don Rooney  
Levy-yhtiö:  Lyric Street Records  
Aiheesta muualla
rascalflatts.com
Infobox OKNimi-testi OK: 
Rascal Flatts oli yhdysvaltalainen countryrockia soittava yhtye, jonka tunnetuin kappale on What Hurts the Most. Siihen kuuluvat pikkuserkukset Gary LeVox (laulusolisti)  ja Jay DeMarcus (basisti)  sekä sähkökitaristi Joe Don Rooney. Se esiintyy muun muassa elokuvien Villi tusina ja Autot ääniraidoilla. Autot-levylle he tekivät suositun version Tom Cochranen kappaleesta ”Life is a Highway”.
Diskografia

Rascal Flatts (2000)
Melt (2002)
Rascal Flatts Live (2003)
Feels like today (2004)
Me and my gang (2006)
Still Feels Good (2007)
Unstoppable (2009)
Nothing like this (2010)
Changed (2012)
Rewind (2014)
The Greatest Gift of All (2016)
Back to Us (2017)
How They Remember You (2020)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen kotisivu (Arkistoitu – Internet Archive)
Ricardo Ezzati Andrello

Ricardo Ezzati Andrello

Ricardo Ezzati Andrello (s. 7. tammikuuta 1942 Campiglia dei Berici) on italialaissyntyinen chileläinen roomalaiskatolinen arkkipiispa ja kardinaali. Hän liittyi salesiaaneihin 30. joulukuuta 1966 ja sai pappisvihkimyksensä 18. maaliskuuta 1970. Hänet nimitettiin Valdivian hiippakunnan johtoon 28. kesäkuuta 1996, ja piispaksi vihkiminen seurasi 8. syyskuuta. Pääkonsekraattorina toimi Carlos Oviedo Cavada, jota avustivat Sergio Otoniel Contreras Navia ja Francisco Javier Errázuriz Ossa.
Ezzati Andrello sai 10. heinäkuuta 2001 nimityksen Santiago de Chilen arkkihiippakunnan vihkipiispaksi ja La Imperialin titulaaripiispaksi. 27. joulukuuta 2006 hänet nimitettiin Concepciónin (Santissima Concezionen) ja 15. joulukuuta 2010 Santiago de Chilen arkkipiispaksi. Vuonna 2014 hänet ylennettiin kardinaaliksi.
Aiheesta muualla

Kuvia tai muita tiedostoja aiheesta Ricardo Ezzati Andrello Wikimedia Commonsissa
RimWorld

| RimWorld |
| --- | --- |
Kehittäjä:  Ludeon Studios, Tynan Sylvester
Julkaisija:  Ludeon Studios
Jakelija:  Steam, Ludeon Studios, GOG.com, Humble Store ja Epic Games Store
Pelimoottori:  Unity
Julkaistu:  17. lokakuuta 2018
Lajityyppi:  simulaatio, strategia
Pelimuoto:  yksinpeli
Alusta:  Android, Microsoft Windows, macOS, Linux
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
RimWorld on Ludeon Studiosin sekä Tynan Sylvesterin kehittämä ja Luneon Studiosin julkaisema simulaatiopeli, joka julkaistiin 17. lokakuuta 2018. RimWorld sai pääasiassa myönteisiä arvioita Metacritic-sivustolla, jossa kriitikot antoivat sille keskimäärin 86 pistettä sadasta.
Aiheesta muualla

Pelin viralliset sivut
Rima Hadley

Rima Hadley on kiemurteleva kapea muodostelma Kuussa.
Rima Hadley  on kiemurteleva kanavamainen muodostelma Kuussa. Se on luultavasti romahtanut ikivanha laavatunneli. Laakso sijaitsee Mare Imbriumin tasangon reunalla Apenniinien vuoriston lähellä. Amerikkalaisten kuualus Apollo 15 laskeutui sen lähelle, ja astronautit kävivät muodostelman reunalla.
Aiheesta muualla

Kuvia tai muita tiedostoja aiheesta Rima Hadley Wikimedia Commonsissa
Keszthelyi, L.: Inflated Pahoehoe At Rima Hadley Lunar and Planetary Science XXXIX.  2008. Viitattu 27.12.2018 (englanniksi).
Lomb, Nick: A meandering channel on the Moon: Rima Hadley Museum of Applied Arts.  12.10.2007. Arkistoitu 28.12.2018. Viitattu 27.12.2018 (englanniksi).
Williams, Dave & Friedlander, Jay: The Moon - Lunar Orbiter 5 - High resolution view of Rima Hadley (Hadley Rille) on the Moon NASA. Viitattu 27.12.2018 (englanniksi).
Rakennuskustannusindeksi

Rakennuskustannusindeksi kuvaa rakennustöiden, rakennusmateriaalien ja muiden rakennuskustannusten hintakehityksen suhteellista muutosta. Indeksi julkaistaan kuukausittain, ja se on rakennusalalla yleisimmin käytetty rakennuskustannusten muutosta kuvaava lähde.
Indeksityypit

Indeksejä lasketaan useita, viidelle eri talotyypille. Lisäksi lasketaan peruskorjausindeksit, ja erilaisia osaindeksejä. Asuinkerrostalon indeksi eli kokonaisindeksi on vakiintunut yleisimmin käytetyksi ja yleensä puhuttaessa rakennuskustannusindeksistä tarkoitetaan juuri sitä. Kaikki indeksisarjat jaotellaan joko ammattimaiseen tai omatoimiseen rakentamisen.
Indeksilaskennan pohjana ovat tietyt mallitalot. Asuinkerrostalon mallitaloina on kaksi rakennusta, kolmikerroksinen lamellitalo ja seitsemänkerroksinen tornitalo. Pientalon indeksi perustuu paikallarakennettuun pientaloon.
Painoarvotettu indeksi

Rakennuskustannusindeksi on ns. kiinteäpainoinen Laspreyres-indeksi. Työ-, aine, palvelu- ja kalustokustannuksille määritetään painoarvo, missä suhteessa niiden kustannusmuutokset huomioidaan. Lisäksi on määritetty painoarvot eri tuotantovaiheittain. Painoarvot tarkistetaan aika-ajoin vastaamaan muuttuneita olosuhteita.
Indeksin aikasarja

Indeksi on määritelty lähes 1900-luvun alusta asti. Vuonna 1955 indeksinpito siirtyi Kulkulaitosten ja yleisten töiden ministeriöltä ja Suomen Pankilta Tilastolliselle päätoimistolle, nykyisen julkaisijan Tilastokeskuksen edeltäjälle.
Indeksisarjoja on useita, sillä indeksi on tasattu useita kertoja. Indeksiluvun kanssa  on aina ilmoitettava indeksisarja, muuten on mahdotonta tietää, mihin sarjaan luku perustuu. Uusimmat sarjat ovat:
1951 = 100
1964 = 100
1973 = 100
1980 = 100
1990 = 100
1995 = 100
2000 = 100
Vanhoja sarjoja ketjutetaan uudempien sarjojen muutoksilla.
Tietojen keruu ja julkaiseminen

Indeksit julkaistaan joka kuukauden 12. päivä, tai sitä edeltävänä arkipäivänä.
Rakennustarvikkeiden hintojen pohjatiedot kerätään kyselyillä suoraan rakennusmateriaaleja myyviltä tukku- ja vähittäiskaupoilta, valmistajilta ja palvelujen tarjoajilta. Rakennustarvikkeisiin on pyritty ottamaan mukaan tärkeimmät tuotteet. Niiden hinnoissa huomioidaan keskitettyjen ostojen yhteydessä yleisesti annettavat alennukset.
Palkkatiedot saadaan palkkatilastoista. Indeksissä seurataan työehtosopimusten mukaisia aika- ja urakkapalkkoja. Myös palkkojen sosiaalikustannukset huomioidaan.
Esimerkki: Rakennuskustannusindeksi maaliskuulta 2012

Rakennuskustannusindeksi (2010 = 100)
Kokonaisindeksi 105,7
Työpanokset 104,4
Tarvikepanokset 105,4
Muut panokset 111,4
Ralph Bunche

| Ralph Bunche |
| --- | --- |
] Ralph Bunche, Carl Van Vechten kuvaamana, 1951]
Henkilötiedot
Syntynyt: 7. elokuuta 1904 Detroit, Yhdysvallat
Kuollut: 9. joulukuuta 1971 (67 vuotta) New York, Yhdysvallat
Kansalaisuus:  Yhdysvallat
Muut tiedot
Tunnustukset:   Nobelin rauhanpalkinto (1950)
 Nimikirjoitus
Ralph Johnson Bunche [bʌntʃ] (7. elokuuta 1904 Detroit – 9. joulukuuta 1971) oli yhdysvaltalainen politiikan tutkija ja diplomaatti, joka sai Nobelin rauhanpalkinnon vuonna 1950 sovittelustaan Palestiinan konfliktissa. Hän sai kaksi Yhdysvaltain korkeinta kunniamerkkiä: Yhdysvaltain kongressin kultaisen mitalin ja presidentin vapaudenmitalin.
Elämäkerta

Bunche syntyi afroamerikkalaiseen perheeseen Michiganissa. Hänen isänsä oli parturi ja äitinsä harrastelijamuusikko. Perhe muutti Albuquerqueen New Mexicon osavaltioon, jotta vanhempien terveydentila kohentuisi. Melkein heti muuton jälkeen vanhemmat kuitenkin kuolivat ja Bunche joutui 12-vuotiaana isoäitinsä kasvatettavaksi Los Angelesiin. Isoäiti oli mustan liikkeen aktivisti.
Bunche oli koulussa, Jefferson High Schoolissa, loistava oppilas, ja hän suoritti opintonsa UCLAssa parhain arvosanoin vuonna 1927, jolloin hän valmistui kurssinsa parhaana. Hänet tunnettiin myös etevänä baseball-pelaajana. Oman värillisten yhteisönsä keräämillä varoilla hän lähti opiskelemaan Harvardin yliopistoon, jossa hän suoritti maisterin tutkinnon valtiotieteessä vuonna 1928. Hän valmistui tohtoriksi vuonna 1934, vaikka samaan aikaan hän jo opetti Howardin yliopistossa, jossa hän toimi vuodet 1928–1959 ja tapasi siellä myös tulevan vaimonsa Ruth Harrisin.
Toisen maailmansodan aikana hän työskenteli aluksi CIA:n edeltäjän Office of Strategic Servicesin palveluksessa ja vuodesta 1943 lähtien Yhdysvaltain ulkoministeriössä. Hän myös osallistui Yhdistyneiden kansakuntien perustamiskokoukseen San Franciscossa vuonna 1945. Hän oli jo sodan loppuvaiheen aikana työskennellyt YK:n peruskirjan parissa, ja erityisesti yhteistyössä presidentin puolison Eleanor Rooseveltin kanssa hän keskittyi Ihmisoikeuksien julistukseen.
Vuoden 1947 lopulta Bunche omistautui Israelin ja palestiinalaisten konfliktin selvittämiselle. Tällöin hän palveli YK:ta sen Palestiinan komission sihteeristön päällikkönä. Vuonna 1948 hän työskenteli ruotsalaisen kreivi Folke Bernadotten kanssa yhteistyössä Palestiinan kysymyksessä. Bernadotten kuoleman jälkeen Bunchesta tuli Palestiinan-kysymyksen sovittelija, ja vuonna 1949 hän osallistui keskeisellä tavalla Israelin ja Palestiinan välisen rauhan solmimiseen. Siitä hänelle myönnettiin vuonna 1950 Nobelin rauhanpalkinto.
Tämän jälkeen Bunche jatkoi rauhantyötään YK:n välittäjänä Kongossa, Jemenissä, Kashmirissa ja Kyproksella. Vuonna 1955 hänet nimitettiin YK:n apulaispääsihteeriksi.
Teokset

Bunche, Ralph, A World View of Race. Washington, D.C.: Associates in Negro Folk Education, 1936
Bunche, Ralph. The Political Status of the Negro in the Age of FDR, Chicago: University of Chicago Press, 1973
Bunche, Ralph. A Brief and Tentative Analysis of Negro Leadership, NY, New York University Press, 2005
Edgar, Robert R., ed. An African American in South Africa: The Travel Notes of Ralph J. Bunche, 28 September 1937 – 1 January 1938. Athens, Ohio University Press, 1992
Henry, Charles P., ed. Ralph J. Bunche: Selected Speeches and Writings. Ann Arbor: University of Michigan Press, 1995.
Aiheesta muualla

Kuvia tai muita tiedostoja aiheesta Ralph Bunche Wikimedia Commonsissa
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Richard W. Thompson

| Richard W>  Thompson |
| --- | --- |

Henkilötiedot
Syntynyt: 9. kesäkuuta 1809 Culpeperin piirikunta, Virginia, Yhdysvallat
Kuollut: 9. helmikuuta 1900 Terre Haute, Indiana, Yhdysvallat
Poliitikko
Puolue:  republikaanit whigit
Richard Wigginton Thompson (9. kesäkuuta 1809 Culpeperin piirikunta, Virginia – 9. helmikuuta 1900 Terre Haute, Indiana) oli yhdysvaltalainen poliitikko. Hänet tunnetaan parhaiten virastaan Yhdysvaltain laivastoministerinä presidentti Rutherford B. Hayesin kabinetissa vuosina 1877–1880. Lisäksi hän toimi kahden kauden ajan Indianan edustajana Yhdysvaltain edustajainhuoneessa vuosina 1841–1843 ja 1847–1849.
Yhdysvaltain sisällissodassa Thompson palveli Unionin armeijassa. Hän toimi sodan aikana omaa nimeään kantaneen tukikohdan komentajana sekä Terre Hauten alueen Provost marshalina eli sotilaspoliisiyksikön johtajana.
Rinat Fahretdinov

| Rinat Fahretdinov> Ринат Фахретдинов.Henkilötiedot |
| --- | --- |
Muut nimet:  Rinat Räşit ulı Fäxretdinov (tataariksi)
Syntynyt: 28. syyskuuta 1991 (ikä 33)  Saransk, Mordva, Venäjä
Muut tiedot
Lempinimet:  Gladiator
Aiheesta muualla
Kotisivu
Rinat Rjašitovitš Fahretdinov (ven. Ринат Ряшитович Фахретдинов, tat. Ринат Рәшит улы Фәхретдинов, Rinat Räşit ulı Fäxretdinov, s. 28. syyskuuta 1991 Saransk) on tataaritaustainen venäläinen vapaaottelija, joka on kilpaillut UFC:ssä vuodesta 2021. Fahretdinov tunnetaan tehokkaasta ”giljotiinikuristus”-liikkeestään.
Richard Wagner (täsmennyssivu)

Richard Wagner -nimisiä henkilöitä ovat:
Richard Wagner (1813–1883), saksalainen oopperasäveltäjä
Richard Wagner (1952–2023), romaniansaksalainen kirjailija
Richard Wagner (s. 1957), Kanadan korkeimman oikeuden puheenjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Wagner”, voi hakea sivunnimihaulla, laajalla sivunnimihaulla tai tekstihaulla.
Reino Pirhonen

Reino Mikko Pirhonen (30. toukokuuta 1920 Tohmajärvi – 9. huhtikuuta 2009) oli suomalainen maanviljelijä ja järjestövaikuttaja, joka sai maanviljelysneuvoksen ja kunnallisneuvoksen arvonimet.
Pirhosen vanhemmat olivat maanviljelijä Mikko Pirhonen ja Iida Björn ja puoliso vuodesta 1944 Aili Kinnunen. Pirhonen oli maanviljelijä omistamallaan tilalla Tohmajärvellä vuodesta 1939 ja toisen tilan omistaja Risteen kylässä vuodesta 1952. Hän oli Tohmajärven kunnanvaltuuston jäsen 1948–1953 ja 1957–1976 ja toimi valtuuston puheenjohtajana 1969–1976. Tohmajärven kunnanhallituksen jäsen Pirhonen oli 1957–1968. Hänellä oli myös useita seudullisia ja osuuskunnallisia luottamustehtäviä, kuten jäsenyys Osuusliike Yhteishyvän johtokunnassa 1956–1978, Osuusteurastamo Lihakunnan edustajistossa vuodesta 1957 ja hallintoneuvostossa vuodesta 1964, jonka puheenjohtaja hän oli 1970–1983, sekä Hankkijan hallintoneuvostossa 1975–1984 ja Tuottajain Lihakeskuskunnan hallintoneuvostossa 1977–1986. Maataloustuottajain Keskusliiton johtokuntaan Pirhonen kuului 1974–1985. Hän sai kunnallisneuvoksen arvonimen 1976 ja maanviljelysneuvoksen arvonimen 1981. Taiteilijat Seppo Könönen ja Matti Vainikainen maalasivat hänestä muotokuvat.
Aiheesta muualla

Mauri Mönkkönen: Reino Pirhonen Biografiasampo.
Reino Partanen

Aleksander Reinhold (Reino) Partanen (5. lokakuuta 1889 Helsinki – 12. maaliskuuta 1972 Helsinki) oli suomalainen taidemaalari.
Oppikouluopintonsa päätettyään Partanen kävi Pietarissa keisarillisen taideakatemian, jossa ja myöhemmin Suomessa hän sai vaikutteita muun muassa Ilja Repiniltä. Partanen opiskeli Taideteollisessa keskuskoulussa 1905, 1906 ja 1907, Suomen Taideyhdistyksen piirustuskoulussa 1908–1911 sekä ulkomailla Pariisissa ja Antverpenissä. Hänen taiteilijan debyyttinsä oli Helsingissä 1911 ja hän osallistui Suomen Taiteilijain näyttelyihin vuosina 1911, 1912, 1913, 1914 ja 1921. Keväällä 1923 hän piti pienehkön näyttelyn Rotterdamissa Hollannissa ja sai kiittäviä arvosteluja maalauksistaan paikallisissa lehdissä. Partanen piti ulkomailla näyttelyitä myös Kööpenhaminassa 1919 sekä Saksassa Berliinissä, Düsseldorfissa ja Hampurissa 1935. Viipurissa ollessaan hän maalasi muotokuvia ja kaupunkinäkymiä, hänen teoksiinsa kuuluu muun muassa useita maalauksia Pyöreästä tornista. Partasen teoksia on Ateneumin taidemuseossa, Hämeenlinnan ja Tampereen taidemuseoissa sekä Kordelinin kokoelmissa.
Partanen avioitui vuonna 1913 kirjailija Dagmar Helena Åkerlundin (1892–1965) kanssa Helsingissä. 1930-luvulla perhettä kohdanneiden vaikeuksien (muun muassa tulipalo Partasen tilalla Käpylässä) seurauksena Partaset joutuivat myymään omaisuuttaan pakkohuutokaupalla. Sotien jälkeen Partanen asui Helsingin Puistolassa. Partaset on haudattu Malmin hautausmaalle.
Maalauksia

Jokapäiväinen leipämme
Katukuva Viipurista
Lappalainen
Helena
Kuhilaat. 1919
Viipuri. 1920
Asetelma. 1924
Näkymä Porista. 1933
Lakshman Kadirgamar

Lakshman Kadirgamar
Lakshman Kadirgamar (1932–2005) oli srilankalainen poliitikko. Hän toimi maansa ulkoministerinä 1994–2001 ja uudelleen huhtikuusta 2004 elokuuhun 2005 jolloin kuoli salamurhaajan luodista.
Kristitty Kadirgamar valittiin kansan vapautuspuolueen (United People's Freedom Alliance) kansanedustajaksi 1994. Vaikka hän oli etniseltä taustaltaan tamili, hän tuki hallituksen linjaa olla neuvottelematta Tamilitiikerit-sissijärjestön kanssa.
Labradorinvirta

Labradorinvirta virtaa Pohjoiselta jäämereltä etelään.
Labradorinvirta on kylmä merivirta, joka alkaa Baffininlahden pohjoisosassa sijaitsevasta Smithinsalmesta, kulkee Kanadan rannikkoa etelään ja tavoittaa Yhdysvaltainkin rannikon. Sen nopeus on n. 0,3–0,6 metriä sekunnissa. Virta kylmentää merkittävästi Labradorin ilmastoa. Siinä ajelehtii jäävuoria ja -lauttoja. Virta on vähäsuolainen.